Uy hayvonlarining sirli hayoti 2. Uy Hayvonlarining Sirli Hayoti 2 (inglizcha: "The Secret Life of Pets 2") — 2019-yilda Illumination Entertainment tomonidan ishlab chiqarilgan hamda Universal Pictures tomonidan tarqatilgan Amerika 3D kompyuter-animatsion komediya filmi. Ushbu film 2016-yilda ishlangan "Uy hayvonlarining sirli hayoti" filmining davomi hisoblanadi. "Uy Hayvonlarining Sirli Hayoti 2" filmi premyerasi 7-iyun 2019-yilda boʻlib oʻtdi. Film mablagʻi $80 millionni tashkil etdi. Dunyo boʻylab topilgan daromadi esa $401 million hisoblanadi. Syujeti. Film Max va uning uy hayvonlaridan iborat boʻlgan doʻstlari haqidagi hikoyani davom ettiradi, ularning egalari har kuni ishga yoki maktabga ketishganidan soʻng ushbu uy hayvonlar sirli hayot kechirishadi.